Skollaber Cornus suecica eru sjaldgæf á Íslandi, vex bæði á Vestfjörðum og á útskögum báðum megin Eyjafjarðar. Einnig finnast þau á Snæfellsnesi og nyrzt á Austfjörðum. Þau vaxa í lynghöllum, graslágum og lágvöxnu kjarri á snjóþungum svæðum. Þau vaxa að jafnaði á fremur litlum blettum en í þéttum breiðum. Flestir fundarstaðir eru á láglendi upp í 200 m hæð, ekki er með vissu vitað um vaxtarstaði sem liggja hærra. Í fljótu bragði virðast skollaberin hafa einstök, allstór (1,5-2,5 sm), hvít, fjórdeild blóm, með misstórum pörum af gagnstæðum krónublöðum. Ef betur er að gætt reynast þessi stóru krónublöð vera hvít háblöð (þ.e. ummynduð, blaðgrænulaus laufblöð) með rauðum bletti í endann og standa þau umhverfis 6-20 örsmá, stuttstilkuð, sótrauð eða nær svört blóm sem mynda sveip á stöngulendanum. Hin raunverulega blómhlíf er aðeins 1-2